De par le roy. Chiers et bien amez. Nous avons sceu l'inconveniant advenu a beaul frere de Bourgoingne, dont il nous desplait. Et s'ainsi estoit que sa personne fust prinse ou mort (que Dieu ne vueille!), vous sçavez qu'estes de la coronne et du royaulme et aussi que sa fille est notre prouchaine parante et filole, a cuy nous vouldrions garder son droit comme le notre propre et que faire le devons. Et vous avisons que a nulle main ne soubz autre ne vous mettez, fors en la notre ; et nous il garderons le droit de notredite filole. Et de voz volentez nous escripvez ensemble de vos affaire, se aucuns en avez, pour y pourveoir en maniere que serés contant. Donné au Plexis du Parc, le IXe jour de janvier, anno IXXVI. Ainsi signé : Loys et du secretaire : J. Mesmes. Et en la superscription : A noz chiers et bien amez les conseillers, bourgeois, manans et habitans de la ville de Dijon.